[image: image1.jpg]- A




PARLAMENTUL ROMÂNIEI

CAMERA DEPUTAŢILOR
	Comisia pentru politică economică,

reformă şi privatizare 
	                               Bucureşti,  01.10.2013
                               Nr. 4c-1/249
                               Pl-x 308/2013


                                                                    AVIZ

asupra propunerii legislative privind înființarea 
‘‘Fondului Român de Investiții Strategice în Energie și Resurse Energetice”- S.A.
               În conformitate cu prevederile art. 95 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere şi avizare, cu propunerea legislativă privind înființarea ‘‘Fondului Român de Investiții Strategice în Energie și Resurse Energetice”- S.A., trimisă cu adresa nr. Pl-x 308 din 23 septembrie 2013, înregistrată sub nr. 4c-1/249 din 23 septembrie  2013. 
Senatul, în calitate de primă Cameră sesizată, a respins iniţiativa legislativă în şedinţa din 18 septembrie 2013.
Conform prevederilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională. 

  Potrivit reglementărilor art. 61 din Regulamentul Camerei Deputaţilor, republicat, membrii Comisiei au dezbătut propunerea legislativă menţionată mai sus în şedinţa din  1 octombrie 2013.

     Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ, transmis cu adresa nr. 280 din 15 aprilie 2013 şi punctul de vedere al Guvernului, transmis cu adresa  nr. 752 din 16 mai 2013, prin care nu susţine adoptarea acestei propuneri legislative.
Cu prilejul dezbaterilor, membrii Comisiei pentru politică economică, reformă şi privatizare au constatat că iniţiativa legislativă nu se justifică întrucât ar
fi fost necesară determinarea impactului socioeconomic, prin evaluarea
costurilor şi beneficiilor proiectului, impactul financiar asupra bugetului general consolidat, luând în considerare atât bugetele de venituri şi cheltuieli ale operatorilor economici vizaţi de reglementările propuse, cât şi implicaţiile acestora asupra bugetului public.
Faţă de cele prezentate mai sus, membrii Comisiei pentru politică economică, reformă şi privatizare au hotărât, cu majoritate de voturi                             (2 voturi împotrivă şi 3 abţineri), avizarea negativă a iniţiativei legislative.
     În raport cu obiectul şi conţinutul său, propunerea legislativă face parte din categoria legilor organice.

